ನಟ ಅಜಯ್ ರಾವ್ ಕೃಷ್ಣ ಟಾಕೀಸ್ ಸಿನಿಮಾದ ಹಾಡಿಗೆ ಮಗಳು ಚೆರೀಷ್ಮಾ ಅಸ್ತು ನಟ ಕೃಷ್ಣ ಅಜಯ್ ರಾವ್ ಮುಂದಿನ ಸಿನಿಮಾ ಕೃಷ್ಣ ಟಾಕೀಸ್ ಚಿತ್ರದ ಮತ್ತೊಂದು ಹಾಡು ಬಿಡುಗಡೆಯಾಗಿದೆ. ಸಂಕ್ರಾಂತಿ ಹಬ್ಬದ ಪ್ರಯುಕ್ತ ಹಾಡನ್ನ ಇಂದು ರಿಲೀಸ್ ಮಾಡಲಾಗಿದೆ. ವಿಶೇಷ ಅಂದ್ರೆ, ಅಜಯ್ ರಾವ್ ಮುದ್ದಿನ ಮಗಳು ಬೇಬಿ ಚೆರೀಷ್ಮಾ ಈ ಹಾಡಿಗೆ ಅಸ್ತು ಎಂದು ಬಟನ್ ಒತ್ತಿದ್ದಾರೆ. ಯೆಸ್.. ಇಡೀ ತಂಡದ ಜೊತೆ ನಟ ಅಜಯ್ ರಾವ್ ಆಫೀಸ್ನಲ್ಲಿ ಚೆರೀಷ್ಮಾ ಹಾಡನ್ನ ರಿಲೀಸ್ ಮಾಡಿದ್ದಾರೆ. ಮನಮೋಹನ ಅನ್ನೋ ಟೈಟಲ್ನ ಹಾಡು ಇದಾಗಿದ್ದು, ಸಂಗೀತ ನಿರ್ದೇಶಕ ಶ್ರೀಧರ್ ವಿ. ಸಂಭ್ರಮ್ ಈ ಹಾಡಿನ ಮೂಲಕ ಮತ್ತೆ ತಮ್ಮ ಮ್ಯಾಜಿಕ್ ತೋರಿಸಿದ್ದಾರೆ. ಈ ಹಾಡಿಗೆ ಕೃಷ್ಣ ಟಾಕೀಸ್ ಸಿನಿಮಾದ ನಿರ್ದೇಶಕ ವಿಜಯಾನಂದ ಸಾಹಿತ್ಯ ಬರೆದಿದ್ದು, ಅದ್ಭುತವಾಗಿ ಮೂಡಿ ಬಂದಿದೆ. ಇನ್ನು, ತಮ್ಮ ಇಂಪಾದ ಧ್ವನಿಯ ಮೂಲಕ ಗಾಯಕ ವಿಹಾನ್ ಆರ್ಯ ಹಾಗೂ ಗಾಯಕಿ ಅನ್ವೇಶಾ ಮನ ಸೆಳೆದಿದ್ದಾರೆ. ಇದು ವಿಹಾನ್ ಆರ್ಯಗೆ ಚೊಚ್ಚಲ ಹಾಡಾಗಿದ್ದು, ಆನ್ವೇಶಾ ಈ ಮೊದಲ ಬಾಲಿವುಡ್ನಲ್ಲಿ ಬಹಳಷ್ಟು ಹಾಡುಗಳನ್ನ ಹಾಡಿದ್ದರಾದರೂ, ಕನ್ನಡ ಹಾಡಿಗೆ ಮೊದಲ ಬಾರಿ ಧ್ವನಿಯಾಗಿದ್ದಾರೆ. ಇನ್ನು, ಸುಂದರ ತಾಣಗಳಲ್ಲಿ ಈ ಹಾಡಿನ ಚಿತ್ರಣವನ್ನೂ ಚಿತ್ರತಂಡ ಮಾಡಿದೆ. ಚಿತ್ರಕ್ಕೆ ಗೋವಿಂದರಾಜು ಬಂಡವಾಳ ಹೂಡಿದ್ದು, ಹೆಸರಾಂತ ಕೊರಿಯೋಗ್ರಾಫರ್ ಮದನ್ ಹರಿಣಿ ಈ ಹಾಡಿಗೆ ನೃತ್ಯ ಸಂಯೋಜನೆ ಮಾಡಿದ್ದಾರೆ. ನಟ ಕೃಷ್ಣ ಅಜಯ್ ರಾವ್ಗೆ ಅಪೂರ್ವ ನಾಯಕಿಯಾಗಿದ್ದು, ವರ್ಷದ ಹಿಂದೆಯೇ ಶೂಟಿಂಗ್ ಮುಗಿಸಿ ರಿಲೀಸ್ಗಾಗಿ ಕಾಯುತ್ತಿರುವ ಚಿತ್ರತಂಡ, ಈ ಹಾಡಿನ ಮೂಲಕ ಅಭಿಮಾನಿಗಳಿಗೆ ಹಬ್ಬದ ಉಡುಗೊರೆ ನೀಡಿದ್ದಾರೆ ಅಂದ್ರೆ ತಪ್ಪಾಗಲ್ಲ. Tags: anweshaa apoorva cherishma ajai rao krishna ajai rao krishna talkies manamohana sridhar v sambhram vihaan aarya vijayanand